laion/Wikipedia-Exotic huggingface dataset:
ব্যবসায় ও অর্থনীতি বিভাগ, উমিয়া বিশ্ববিদ্যালয়

ব্যবসায় ও অর্থনীতি বিভাগ, উমিয়া; ইউএসবিই, বা Handelshögskolan vid Umea Universitet, হল উত্তর সুইডেনের উমিয়া বিশ্ববিদ্যালয়ের একটি ব্যবসায় বিভাগ। বর্তমানে ইউএসবিই-তে প্রায় ২০০০ জন শিক্ষার্থী আছেন। বিভাগটি একটি ব্যাচেলর প্রোগ্রাম, চারটি অস্নাতক প্রোগ্রাম (সিভিলেকোনোমপ্রোগ্রাম), সাতটি স্নাতকোত্তর ডিগ্রী (কৌশলগত প্রজেক্ট ব্যবস্থাপনার ইরাসমাস মুন্ডুস স্নাতকোত্তর প্রোগ্রাম সহ) এবং ডক্টরেট প্রোগ্রাম। আন্তর্জাতিক অবস্থা ব্যবসায় বিভাগের জন্য গুরুত্বপূর্ণ এবং এটি একটি অস্নাতক প্রোগ্রাম (আন্তর্জাতিক ব্যবসায় প্রোগ্রাম) এবং সকল মাস্টার প্রোগ্রাম ও ডক্টরেট প্রোগ্রাম (সম্পূর্ণ ইংরেজিতে) দিয়ে থাকে। ইউএসবিই অধিক সংখ্যক আন্তর্জাতিক ছাত্র বিনিময়ে বা ডিগ্রী ছাত্র গ্রহণ করে থাকে। ইউএসবিই বিশ্ববিদ্যালয় প্রাঙ্গনের একেবারে মাঝে অবস্থিত যা সকল একাডেমিক শৃঙ্খলার সভা-স্থান এবং ঐতিহ্যবাহী একাডেমিক সীমানার সুযোগের সহায়তা করে। এটি ইউএসবিই-এর শিক্ষার্থীদের উমিয়া বিশ্ববিদ্যালয়ের ৩৭,০০০ শিক্ষার্থীদের জন্য সক্রিয় সুযোগ করে দেয়। উমিয়া ব্যবসায় ও অর্থনীতি বিভাগের মোট তিনটি উপ-বিভাগ রয়েছেঃ ব্যবসায় প্রশাসন বিভাগ, অর্থনীতি বিভাগ এবং পরিসংখ্যান বিভাগ। ইউএসবিই ক্যারিয়ার কেন্দ্র প্রাথমিকভাবে এর স্নাতকধারীদের স্নাতক ও ব্যবসায় বিশ্বর মধ্যে পরিবৃত্তি ঘটানো সুযোগ করে দেয়। হিসাববিজ্ঞান-এ স্নাতকোত্তর প্রোগ্রাম হিসাববিদ্যা সালে স্নাতকোত্তর প্রোগ্রাম ব্যবসা উন্নয়ন ও আন্তর্জাতিকায়ন সালে স্নাতকোত্তর প্রোগ্রাম ব্যবস্থাপনা স্নাতকোত্তর প্রোগ্রাম বিপণন এ স্নাতকোত্তর প্রোগ্রাম অর্থনীতিতে স্নাতকোত্তর প্রোগ্রাম কৌশলগত প্রকল্প মধ্যে ম্যানেজমেন্ট-এ স্নাতকোত্তর প্রোগ্রাম: হেরিয়ট-ওয়াট বিশ্ববিদ্যালয় ও পলিটিস্নিকো দি মিলানো ইরাসমাস মুন্ডুস এর সাথে একত্রে আয়োজন করা হয় আন্তর্জাতিক ব্যবসা প্রোগ্রাম ইংরেজিতে ব্যবসায় প্রশাসন ও অর্থনীতি প্রোগ্রাম সুইডীয়তে খুচরা এবং সাপ্লাই চেইন ম্যানেজমেন্ট প্রোগ্রাম সুইডীয়তে সার্ভিস ম্যানেজমেনপ্রোগামেট সুইডীয়তে পরিসংখ্যান-এ স্নাতক প্রোগ্রাম লিনাস বার্গ - "রেস্ট ও ফ্লাই" -এর প্রতিষ্ঠাতা ও প্রধান নির্বাহী কর্মকর্তা ফ্রিদা বার্গলুন্ড - জনপ্রিয় ব্লগ "হাসমাসেন"-এর প্রতিষ্ঠাতা উইলহেম গিইজার, ওহরলিংস প্রাইসওয়াটারহাউজকুপারস-এর প্রাক্তন প্রধান নির্বাহী কর্মকর্তা ও বোর্ড সদস্য ক্রিস্টিয়ান হার্মেলিন - ফ্যাবেজ-এর প্রধান নির্বাহী কর্মকর্তা লেইফ লিন্ডমার্ক - স্টকহোম অর্থনীতি বিভাগের প্রাক্তন রেক্টর আগনেটা মারেল, অধ্যাপক হেনরিক পি. মলিন - লেখক গোরান কার্স্টেট - "সোসাইটি ফর অর্গানাইজেশনাল লার্নিং"-এর নেতা মালিন মোস্ট্রোয়েম - সুইডীয় নারী-ফুটবলার, সুইডেন এন্ড দ্য ওয়ার্ল্ড (সুইডেন ও বিশ্ব) -এ সেরা মনোনিত হয়েছিলেন। লার্স পিটারসন - এটিয়া সুইডেন-এর প্রধান নির্বাহী কর্মকর্তা এরিক উইকস্ট্রম - পিজ্জারিয়া ভিকিং চেইন-এর প্রধান নির্বাহী কর্মকর্তা কার্ল কেম্পে, সুইডীয় ব্যবসায়ী রবার্ট ইচ. হ্যাভম্যান, অধ্যাপক লার্স হেইকেনস্টেন, সুইডীয় রিকসব্যাংক-এর প্রাক্তন গভর্নর ইউএসবিই-এর সারা বিশ্বজুড়ে প্রায় ৭০টি অংশীদার বিশ্ববিদ্যালয় রয়েছে। যথাঃ ইউএসবিই - অফিশিয়াল সাইট এইচএইচইউএস - ইউএসবিই-এর ছাত্র সংস্থা
ভ্যাস্টারবটেনস ফোকব্লাড

ভ্যাস্টারবটেনস ফোকব্লাড ১৯১৭ সালে প্রতিষ্ঠিত একটি সুইডীয় সংবাদপত্র। উমিয়া, ভ্যাস্টারবটেন থেকে এটি প্রকাশিত হয়। পত্রিকাটি ভ্যাস্টারবটেনের আঞ্চলিক সংবাদ প্রকাশ করে। "Västerbottens Folkblad"। Nationalencyklopedin (Swedish ভাষায়)। সংগ্রহের তারিখ ২৭ মে ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) ভ্যাস্টারবটেনস ফোকব্লাড টেমপ্লেট:Sweden-newspaper-stub
ভন আনস্কা ম্যাগাসিনেট

ভন আনস্কা ম্যাগাসিনেট উমিয়ার স্টোরগাটানের একটি বন্দর ওয়্যারহাউজ। ওয়্যারহাউজটি মূলত লেফটেন্যান্ট কর্নেল লুডউইগ অগাস্ট ভন হেডেনবার্গ কর্তৃক ১৮৮৭ সালে কাঠের শস্যাগার হিসেবে প্রতিষ্ঠিত হয়েছিল। ১৮৮৮ সালের মারাত্মক অগ্নিকাণ্ডের পরও ভবনটি টিকে ছিল। একই বছর, সওদাগর জোহান ভিক্টর ভন আন ভবনটি কিনে উমে নদীর দিকে সম্প্রসারিত করেন। বর্তমানে ভবনটি উমিয়া এনার্জীর অন্তর্ভুক্ত যাদের প্রধান শাখা ভন আনস্কা ম্যাগাসিনেট ও গামলা ব্যাংকহাসেট-এর মধ্যে অবস্থিত। ১৯৮০ সাল থেকে ভবনটি চিহ্নিত ভবন হিসেবে স্বীকৃতি পায়। "Kultur"। umeaenergi.se (টেমপ্লেট:Sv ভাষায়)। Umeå Energi AB। সংগ্রহের তারিখ ৪ মে ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) "von Ahnska magasinet"। vbm.se (টেমপ্লেট:Sv ভাষায়)। Västerbottens museum। ৪ মে ২০১৪ তারিখে মূল থেকে আর্কাইভ করা। সংগ্রহের তারিখ ৪ মে ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে ভন আনস্কা ম্যাগাসিনেট সংক্রান্ত মিডিয়া রয়েছে।
রেস্তরাঁ ও রন্ধনশিল্প বিভাগ, উমিয়া বিশ্ববিদ্যালয়

রেস্টুরেন্ট ও রন্ধনশিল্প বিভাগ, উমিয়া বিশ্ববিদ্যালয় (সুইডীয়: Restauranghögskolan i Umeå) হল উমিয়া বিশ্ববিদ্যালয়ের একটি অংশ। ১৯৯৬ সালে উমিয়া বিশ্ববিদ্যালয়ের রন্ধশিল্প বিভাগটি চালু হয়। ২০০২ সালে উমিয়া বিশ্ববিদ্যালয়ের রেস্টুরেন্ট এবং রন্ধনশিল্প বিভাগ শুরু হয়। সৃজনশীল রন্ধন বা রেস্টুরেন্ট আতিথেয়তার জন্য ব্যাচেলর ডিগ্রী দেয়া হয়। প্রতিষ্ঠার পর থেকেই প্রতিষ্ঠানটি ধীরে ধীরে উন্নতি লাভ করেছে। অতিথি অধ্যাপক গার্ট ক্লোৎজে এই বিভাগের অন্যতম একজন যিনি এই বিষয়ে অত্যন্ত অভিজ্ঞ। ২০০৫ সালে সুইডেনের অন্যতম বিখ্যাত রাঁধুনী এবং রেস্তঁরার পরিচালক মার্কাস স্যামুয়েলসন এই বিভাগে উপরি অধ্যাপক হিসেবে নিযুক্ত হন। বর্তমানে ম্যাথিয়াস ডালগ্রেন অধ্যাপক হিসেবে নিযুক্ত হন। ম্যাথিয়াস হলেন সুইডেনের একমাত্র বিশ্ব-পুরস্কারজয়ী ব্যক্তিত্ব এবং দুইটি রেস্তঁরা - স্টকহোমের ডাইনিং রুম এবং খাদ্য বার-এর পরিচালক। গার্ট ক্লোৎজে - অধ্যাপক পরিদর্শন ম্যাগনাস জোহানসন - যোজন লেকচারার, জোকো ম্যাগনাস এক - যোজন লেকচারার, ওয়াক্সেন স্কার্গার্ডস্ক্রোগ ম্যাথিয়াস ডালগ্রেন - যোজন অধ্যাপক, আইয়ে অরি মন্তান - পরিদর্শন লেকচারার জোর্ন নরেন - প্রভাষক পার ভেডম্যান - প্রভাষক পিটার ভেগ - স্টাডিজ / সহকারী পরিচালক উমিয়া বিশ্ববিদ্যালয় ব্যবসায় ও অর্থনীতি বিভাগ, উমিয়া বিশ্ববিদ্যালয় "Bachelor's programme (Swedish)"। ৫ মে ২০১৪ তারিখে মূল থেকে আর্কাইভ করা। সংগ্রহের তারিখ ৯ মে ২০১৪।  অফিশিয়াল ওয়েবসাইট ওয়েব্যাক মেশিনে আর্কাইভকৃত ১২ মে ২০১৪ তারিখে টেমপ্লেট:Sweden-university-stub
যৌন দ্বিরূপতা

যৌন দ্বিরূপতা (ইংরেজি: Sexual dimorphism) বলতে কোন নির্দিষ্ট প্রজাতির জীবের স্ত্রী ও পুরুষ সদস্যের মধ্যে বাহ্যিক শারীরিক বা চারিত্রিক বৈশিষ্ট্যের এমন তারতম্য দেখা যায় যাতে করে স্ত্রী-পুরুষে খুব সহজে পার্থক্য করা যায়। সাধারণত প্রধান পার্থক্যটি হল যৌনাঙ্গের বিভিন্নতা। এছাড়া বর্ণ, আকার-আকৃতি, গঠন অথবা কোন বিশেষ জিনগত বৈশিষ্ট্যের মাধ্যমে এদের আলাদা করা যায়। প্রধানত দুটো কারণে যৌন দ্বিরূপতা দেখা যায়। প্রথমত, বিপরীত লিঙ্গের জীবকে আকৃষ্ট করার লক্ষে যৌন বিবর্তনের মাধ্যমে দ্বিরূপতা সৃষ্টি (যেমন পুরুষ ময়ূরের ঝলমলে পালক) এবং দ্বিতীয়ত, প্রতিরক্ষার উদ্দেশ্যে দ্বিরূপতা সৃষ্টি (যেমন পুরুষ বেবুনের বড় দেহ ও শ্বদন্ত)। প্রধানত পাখিদের মধ্যে যৌন দ্বিরূপতা বেশি পরিলক্ষিত হয়। পুরুষ পাখিদের ঝলমলে ও উজ্জ্বল পালক থাকে, এতে প্রজনন ও সীমানা বজায় রাখতে সুবিধা হয়। স্ত্রী পাখিদের পালক সাধারণত খুব সাদামাটা হয়, যাতে প্রাকৃতিক পরিবেশের সাথে তা একদম মিশে যায়। ফলে বাসায় বসে থাকা স্ত্রী পাখিরা শত্রুর হাত থেকে বেঁচে যায়। একই কারণে স্তন্যপায়ী ও অমেরুদণ্ডী প্রাণীদের মধ্যে যৌন দ্বিরূপতা দেখা যায়। এছাড়া আচরণের দিক থেকেও বিভিন্নতা দেখা যায়। যেমন: কাঁটাওয়ালা তক্ষকের পুরুষ সদস্যদের খাদ্যাভ্যাস স্ত্রী সদস্যদের তুলনায় ভিন্ন। 'sexual dimorphism', Encyclopaedia Brittanica. Bonduriansky, Russell (২০০৭)। "The evolution of condition-dependent sexual dimorphism"। The American Naturalist। 169 (1): 9–19। ডিওআই:10.1086/510214। পিএমআইডি 17206580।  Figuerola, Jordi (১৯৯৯)। "A comparative study on the evolution of reversed size dimorphism in monogamous waders"। Biological Journal of the Linnean Society। 67 (1): 1–18। ডিওআই:10.1111/j.1095-8312.1999.tb01926.x।  উইকিমিডিয়া কমন্সে যৌন দ্বিরূপতা সংক্রান্ত মিডিয়া রয়েছে।
ডাইনোসর নবজাগরণ

ডাইনোসর নবজাগরণ বলতে ১৯৬০ এর দশক থেকে শুরু হওয়া একটি ছোট মাপের বৈপ্লবিক পরিবর্তনকে বোঝায়, যা গবেষণাক্ষেত্র ও জনমানসে ডাইনোসর-সংক্রান্ত আগ্রহের পুনঃসঞ্চার করেছিল। সমসাময়িক কয়েকটি আবিষ্কারের ফলে জানা গিয়েছিল ডাইনোসরেরা উষ্ণশোণিত এবং সক্রিয় প্রাণী। তাদের সম্পর্কে প্রচলিত পূর্ববর্তী বেশ কিছু ধারণা (যেমন- তারা অনুষ্ণশোণিত, অলস প্রকৃতির) এর ফলে আমূল পরিবর্তিত হয়ে যায়। এই নতুন ধারণার সূত্রপাত ঘটান বিজ্ঞানী জন অস্ট্রম। তিনি প্রস্তাব দেন যে পাখিরা আসলে সেলুরোসর জাতীয় ডাইনোসরদের থেকেই বিবর্তিত হয়েছে। পাশাপাশি রবার্ট ব্যাকার এই মত পেশ করতে থাকেন যে ডাইনোসরেরা স্তন্যপায়ী ও পাখিদের মতই উষ্ণশোণিত ছিল। ব্যাকার প্রায়ই তার ধারণাগুলিকে ঊনবিংশ শতাব্দীর শেষভাগে প্রচলিত ধারণাসমূহের 'নবজাগরণ' হিসেবে বর্ণনা করতেন, আর তৎকালীন বিজ্ঞানীদ্বয় এডওয়ার্ড ড্রিংকার কোপ ও অথনিয়েল চার্লস মার্শ এর জীবাশ্ম যুদ্ধ এবং ডাইনোসর নবজাগরণের মধ্যবর্তী সময়কালকে বলতেন ''ডাইনোসর স্থিতিশীলতা''। Ostrom, J. (1974). "Archaeopteryx and the Origin of Flight". The Quarterly Review of Biology 49 (1): 27–47. doi:10.1086/407902. JSTOR 2821658. Bakker, R.T. (1986). The Dinosaur Heresies. New York: William Morrow. আইএসবিএন ০-৮২১৭-৫৬০৮-৭. OCLC 36439291.
২০১৪ ইংল্যান্ড ক্রিকেট দলের স্কটল্যান্ড সফর

ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ৯ মে, ২০১৪ তারিখে স্কটল্যান্ড ক্রিকেট দলের বিপক্ষে একটি একদিনের আন্তর্জাতিকে অংশগ্রহণ করে। এ খেলাটি মূলতঃ শ্রীলঙ্কা দল ও আসন্ন গ্রীষ্মে ভারতীয় দলের ইংল্যান্ড সফরকালীন সময়ের জন্য প্রস্তুতিমূলক খেলা। এ খেলাটি অ্যাবরদিনের ম্যানোফিল্ড পার্কের দ্বাদশ খেলা; তন্মধ্যে একটি খেলা পরিত্যক্ত হয়। ইংল্যান্ড ৩৯ রানের ব্যবধানে জয়ী হয়। খেলা শেষে ইংরেজ অধিনায়ক অ্যালাস্টেয়ার কুক তার প্রতিক্রিয়ায় বলেন, প্রকৃত অর্থে মাঠে খেলার উপযোগী পরিবেশ ছিল না। যেহেতৃ, একটিমাত্র খেলা, তাই খেলতে বাধ্য হয়েছি। খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন স্কটল্যান্ড টসে জয়ী হয়ে ফিল্ডিংয়ের সিদ্ধান্ত নেয়। বৃষ্টির কারণে প্রথমে ২৩ ওভার ও পরবর্তীকালে ২০ ওভারে নিয়ে আসা হয়। ইংল্যান্ডের পক্ষে হ্যারি গার্নি’র ওডিআই অভিষেক ঘটে। ইয়ান বেল ইংল্যান্ডের পক্ষে দ্বিতীয় সর্বাধিক ওডিআই রান সংগ্রহকারী হন। "England beat Scotland in Peter Moores' return as coach"। BBC Sport (British Broadcasting Corporation)। ৯ মে ২০১৪। সংগ্রহের তারিখ ৯ মে ২০১৪।  "England: Alastair Cook says Aberdeen conditions 'borderline'"। BBC Sport (British Broadcasting Corporation)। ৯ মে ২০১৪। সংগ্রহের তারিখ ৯ মে ২০১৪।  "Scotland pick Josh Davey and Alasdair Evans for England ODI"। BBC Sport (British Broadcasting Corporation)। ২ মে ২০১৪। সংগ্রহের তারিখ ৪ মে ২০১৪।  "England: James Anderson named in ODI squad against Scotland"। BBC Sport (British Broadcasting Corporation)। ১ মে ২০১৪। সংগ্রহের তারিখ ৪ মে ২০১৪।  Global / Match Officials - Only ODI, Only ODI: Scotland v England at Aberdeen, May 9, 2014, May 1, 2014, retrieved: 9 May, 2014 "England avoid Scottish slip-up"। espncricinfo.com। ৯ মে ২০১৪। সংগ্রহের তারিখ ১০ মে ২০১৪।
চেনচিনিয়েন

চেনচিনিয়েন (সরলীকৃত চীনা: 陈庆炎; প্রথাগত চীনা: 陳慶炎, ইংরেজি: Tony Tan উচ্চারণঃ টনি ট্যান); হচ্ছেন ২০১১ পহেলা সেপ্টেম্বর থেকে দায়িত্ব পালন করে আসা সিঙ্গাপুরের সপ্তম রাষ্ট্রপতি। ১৯৪০ সালের ৭ই ফেব্রুয়ারি জন্ম নেয়া এই রাজনীতিবিদ ১৯৭৯ সাল থেকে ২০০৬ সাল পর্যন্ত সংসদ সদস্য হওয়া থেকে দেশটির বিভিন্ন মন্ত্রলায়ের দায়িত্ব পালন করেছেন। এর মধ্যে তিনি প্রতিরক্ষা, বাণিজ্য, শিক্ষা এবং শিল্প ও বাণিজ্য মন্ত্রী ছিলেন। আশির দশকের শেষের দিকে সিঙ্গাপুরের প্রতিষ্ঠাতা ও জনক লি কুয়ান ইউ প্রধান মন্ত্রী পদে তার উত্তরাধিকারী হিসেবে চেনকে প্রথম পছন্দ হিসেবে উল্লেখিত করেন, কিন্তু যা চেন পরে প্রত্যাখ্যান করেন। ২০০৬ সালে সংসদ সদস্য থেকে সরে দাঁড়ানোর পরে তিনি সিঙ্গাপুরের সরকারি বিনিয়োগ সংস্থার (জিআইসি) ভারপ্রাপ্ত সভাপতি এবং সিঙ্গাপুর প্রেস হোল্ডিংস লিমিটেডের সভাপতির দায়িত্ব নেন। তিনি এসময় জাতীয় গবেষণা প্রতিষ্ঠানের সভাপতিরও দায়িত্ব পালন করেন। কিন্তু ২০১১ সালের জুলাই মাসে তিনি এই রাষ্ট্রপতি নির্বাচনে প্রতিদ্বন্দ্বিতা করার জন্য এ সকল পদ থেকে সরে দাঁড়ান। তিনি এই নির্বাচনে ৩৫.২০ শতাংশ ভোট পেয়ে বিজয় লাভ করেন, যা ছিল দ্বিতীয় প্রার্থীর চেয়ে ০.৩৪% বেশি। চেনচিনিয়েন ২০১১ সালের ১ সেপ্টেম্বর সিঙ্গাপুরের রাস্ট্রপতির দায়িত্ব গ্রহণ করেন। চেনচিনিয়েন সেইন্ট পেট্রিকস স্কুল ও সেইন্ট জোসেপস ইন্সটিউট থেকে পড়াশোনা করেন। সরকারী বৃত্তি পাওয়ায় তিনি সিঙ্গাপুর বিশ্ববিদ্যালয় (বর্তমানে সিঙ্গাপুরের জাতীয় বিশ্ববিদ্যালয়) থেকে পদার্থ বিজ্ঞানে প্রথম শ্রেণীর সম্মাননা পান। তিনি ম্যাসাচুসেট্‌স ইনস্টিটিউট অফ টেকনোলজি বিজ্ঞানে স্নাতকোত্তর ডিগ্রী (এমএস) নেন। তিনি পরে এডিলেড বিশ্ববিদ্যালয় থেকে ফলিত গণিতে পিএইচডি করেন। ব্যক্তিগত জীবনে চেনচিনিয়েন ১৯৬৪ সালে ম্যারি চী বী কিয়াং কে (চীনা: 徐美娟) বিয়ে। তিন ছেলে ও এক মেয় নিয়ে মোট চার সন্তানের পিতা-মাতা তারা। Stuart Drummond, “Malaysia and Singapore: The Looming Succession”, World Today, vol 47, no 3 (Mar. 1991); “Lee Steps Down But Holds Reins”, Herald Sun, 27 November 1990. National Research Foundation (Singapore), Board আর্কাইভইজে আর্কাইভকৃত ২৪ ডিসেম্বর ২০১২ তারিখে, GIC Board of Directors ওয়েব্যাক মেশিনে আর্কাইভকৃত ২২ ডিসেম্বর ২০১০ তারিখে, SPH Annual Report, 2009 ওয়েব্যাক মেশিনে আর্কাইভকৃত ১৩ জুন ২০১২ তারিখে. "Tony Tan elected as Singapore's 7th President"। Hindustan Times। India। ২৭ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১১।  জীবনী প্রবেশদ্বার
দ্কোন-ম্ছোগ-ছোস-'ফেল

দ্কোন-ম্ছোগ-ছোস-'ফেল (তিব্বতি: དཀོན་མཆོག་ཆོས་འཕེལ, ওয়াইলি: dkon mchog chos 'phel) (১৫৭৩-১৬৪৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়ত্রিশতম দ্গা'-ল্দান-খ্রি-পা বা প্রধান ছিলেন। দ্কোন-ম্ছোগ-ছোস-'ফেল ১৫৭৩ খ্রিষ্টাব্দে দক্ষিণ তিব্বতের গ্র্বা-নাং-দ্গোন-ঝোল (ওয়াইলি: grwa nang dgon zhol) নামক স্থানে জন্মগ্রহণ করেন। শৈশবে তাকে ব্ক্রা-শিস-ছোস-লিং (ওয়াইলি: bkra shis chos gling) নামক মঠে ব্সোদ-নাম্স-র্গ্যাল (ওয়াইলি: bsod nams rgyal) নামক এক বৌদ্ধ ভিক্ষু দীক্ষাদান করেন। বারো বছর বয়সে তিনি দ্বাগ্স-পো (ওয়াইলি: dwags po) বিহারে স্লোব-দ্পোন-ব্লো-ব্জাং-ছোস-'ফেল (ওয়াইলি: slob dpon blo bzang chos 'phel) নামক শিক্ষার্থীর শপথ গ্রহণ করেন। এরপর তিনি স্ক্যি-শোদ (ওয়াইলি: skyid shod) বৌদ্ধবিহারে সূত্র ও তন্ত্র সম্বন্ধে শিক্ষালাভ করেন। চব্বিশ বছর বয়সে দ্পাল-'ব্যোর-র্গ্যা-ম্ত্শো নামক পচিশতম দ্গা'-ল্দান-খ্রি-পা তাকে ভিক্ষুর শপথ দান করেন। তৃতীয় দলাই লামা ব্সোদ-নাম্স-র্গ্যা-ম্ত্শো এবং ব্লো-গ্রোস-র্গ্যা-ম্ত্শো নামক ত্রিশতম দ্গা'-ল্দান-খ্রি-পা তার অন্যতম উল্লেখযোগ্য শিক্ষক ছিলেন। শিক্ষালাভের পর তিনি গ্সাং-ফু-রা-বা-স্তোদ (ওয়াইলি: gsang phu ra ba stod) এবং গ্যুতো মহাবিদ্যালয়ে অধ্যাপনা করেন। এই সময় তিনি চতুর্থ দলাই লামা য়োন-তান-র্গ্যা-ম্ত্শোকে শিক্ষাদান করেন। তিনি ১৬১২ খ্রিষ্টাব্দে গ্যুতো মহাবিদ্যালয়ের প্রধান, ১৬১৬ খ্রিষ্টাব্দে রিন-ছেন-গ্লিং (ওয়াইলি: rin chen gling) মঠের প্রধান এবং ১৬২০ খিষ্টাব্দে গ্সাং-ফু (ওয়াইলি: gsang phu) বৌদ্ধবিহারের প্রধান হিসেবে অধিষ্ঠিত হন। এছাড়াও তিনি স্ক্যোর-মো-লুং (ওয়াইলি: skyor mo lung), গ্সাং-স্ঙ্গাগ্স-ম্খার (ওয়াইলি: gsang sngags mkhar), 'ও-খা-র্দ্জিং-স্প্যি (ওয়াইলি: 'o kha rdzing spyi) প্রভৃতি বৌদ্ধবিহারেরও প্রধান নির্বাচিত হন। তিনি ১৬২৩ খ্রিষ্টাব্দে ব্লো-গ্সাল-গ্লিং (ওয়াইলি: blo gsal gling) বৌদ্ধবিহারে ও ১৬২৫ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৬২৯ খ্রিষ্টাব্দে তিনি দ্গা'-ল্দান বৌদ্ধবিহারের পঁয়ত্রিশতম দ্গা'-ল্দান-খ্রি-পা হিসেবে মনোনীত হন এবং নয় বছর ঐ পদে থাকেন। তিনি পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শোর শিক্ষক হিসেবে দায়িত্ব পালন করেন। Chhosphel, Samten (অক্টোবর ২০১০)। "The Thirty-Fifth Ganden Tripa, Konchok Chopel"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৫-০৮।
সফিয়ার রহমান

সফিয়ার রহমান (জন্ম: জুন, ১৯৩৬ - মৃত্যু: মে ৯, ২০১৪) একজন বাংলাদেশী ভাষা সংগ্রামী,সমাজসেবক। তিনি বাংলা ভাষা আন্দোলনে নীলফামারীতে ভূমিকা পালন করেন। সফিয়ার রহমান ১৯৩৬ সালের জুন নীলফামারীর উকিলপাড়ায় জন্মগ্রহণ করেন। ভাষা আন্দোলনের সঙ্গে যুক্ত থাকার জন্য তাকে কারাবরণ করতে হয়। সেই কারণে তাকে ম্যাট্রিক পরীক্ষা ঢাকা কেন্দ্রীয় কারাগার থেকে পরীক্ষা দিতে হয়। পরীক্ষায় তিনি উর্ত্তীণ হন। ১৯৫৮ সালে তৎকালীন এসডিও অফিসে নিম্নমান সহকারী হিসেবে কর্মজীবন শুরু করেন। ১৯৯৫ সালে উচ্চমান সহকারী হিসেবে চাকরি থেকে অবসর নেন। সফিয়ার রহমান ১৯৫২ সালে ভাষা আন্দোলনের সঙ্গে যুক্ত হন। তিনি সেই সময় মহকুমা ছাত্র রাজনীতি সঙ্গে যুক্ত ছিলেন। ছাত্র রাজনীতি করার কারণে তিনি নীলফামারীতে ভাষা আন্দোলনের বিশেষ ভূমিকা পালন করেন। ভাষা আন্দোলনের কারণ তাকে ২৮ ফেব্রুয়ারি রাতে কারাবরণ করতে হয়। ভাষাসংগ্রামী সফিয়ার রহমান বার্ধক্যজনিত রোগে আক্রান্ত হয়ে ২০১৪ সালের ৯ মে, শুক্রবার সকাল সাড়ে ৭টায় জেলা শহরের উকিল পাড়ার নিজ বাসভবনে মৃত্যুবরণ করেন। মৃত্যুকালে তিনি স্ত্রী, দুই ছেলে রেখে গেছেন। নীলফামারীর ভাষাসৈনিক সফিয়ার রহমান আর নেই
এজিয়ান সাগর

এজিয়ান সাগর (গ্রিক: Αιγαίο Πέλαγος; তুর্কি: Ege Denizi) হল ভূমধ্যসাগরের সম্প্রসারিত উপসাগর যা গ্রিস ও আনাতোলীয় উপদ্বীপসমূহের মাঝে অবস্থিত। গ্রীস এবং তুরস্কের মাঝে এই সাগরের অবস্থান। এটি দার্দানেলাস ও বসফরাস প্রণালী দ্বারা মার্মারা উপসাগর ও কৃষ্ণ সাগরের সাথে যুক্ত হয়েছে। এই সাগরে রয়েছে এজিয়ান দ্বীপসমূহের অবস্থান। এই সাগরের সর্বোচ্চ গভীরতা ৩,৫৪৪ মিটার, যা ক্রিট দ্বীপের অবস্থিত। এজিয়ান দ্বীপসমূহকে নানা দ্বীপপুঞ্জে ভাগ করা যায়, যার মধ্যে আছে ডোডেক্যানিস দ্বীপপুঞ্জ , সাইক্ল্যাডিস দ্বীপপুঞ্জ , স্পোরাডস দ্বীপপুঞ্জ , স্যারনীয় দ্বীপপুঞ্জ, উত্তর এজিয়ান দ্বীপপুঞ্জ এবং ক্রিট ও এর চারপাশের দ্বীপসমূহ। ডোডেক্যানিস দ্বীপপুঞ্জ দক্ষিণ-পূর্বে অবস্থিত, যাতে আছে রোডস, কোস ও পাতমোস দ্বীপসমূহ। দেলোস ন্যাক্সস ইত্যাদি দ্বীপসমূহ সমুদ্রের দক্ষিণে সাইক্ল্যাডিস দ্বীপপুঞ্জে অবস্থিত। গ্রিস দ্বিতীয় বৃহত্তম দ্বীপ হল ইউবেয়া, যেটি এজিয়ান সাগরে অবস্থিত। এজিয়ান সাগরের আয়তন প্রায় ২১৪০০০ বর্গ কিলোমিটার। দ্রাঘিমাংশ বরাবর এই সাগরের দৈর্ঘ্য প্রায় ৬১০ কিলোমিটার বা ৩৮০ মাইল এবং অক্ষাংশ বরারবর দৈর্ঘ্য ৩০০ কিলোমিটার বা ১৯০ মাইল। এজিয়ান সাগরের সর্বোচ্চ গভীরতা ৩৫৪৩ মিটার। এই সাগরেই এজিয়ান দ্বীপপুঞ্জের অবস্থান। সাগরের দক্ষিণ দিকে কিথেরা, অ্যান্তিকিথেরা, ক্রিট, কাওস, কার্পাথোস ও রোডস দ্বীপগুলি সাগরটির সীমানা নির্দেশ করে। বর্তমান এজিয়ান সাগর উপকূলবর্তী অঞ্চলের ইতিহাস প্রায় ৪০০০ খৃষ্টুপূর্বে সূচনা হয়েছিল। এর আগে এজিয়ান সাগরের সর্বত্র পানি পৃষ্ঠ বর্তমানের চেয়ে প্রায় ১৩০ মিটার নিচু ছিল। বর্তমানে যে উপকূল দেখা যায়, তার অভ্যুত্থান প্রায় ৭০০০ খৃষ্টপূর্বের দিকে। ব্রোঞ্জ যুগ পরবর্তীকালে গ্রীস ও এজিয়ান সাগর অঞ্চল একত্রে এজিয়ান সভ্যতা নামে পরিচিতি পায়। প্রাযীনকালে এই সাগরের তীরবর্তী অঞ্চলেই বিশ্বের প্রাচীনতম দুইটি সভ্যতা মিনোয়ান ও মিসেনিয়ান গ্রিসের উত্থান হয়েছিল। এরপরে শহর কেন্দ্রিক রাজ্য এথেন্স এবং স্পার্টার উত্থান হয়। এগুলো এথেনিয়ান সাম্রাজ্য ও হেলেনিক সভ্যতার অন্তর্গত। প্লেটো গ্রীকদের এজিয়ান সাগরের তীরে অবস্থান সম্পর্কে বলেছিলেন যে, ব্যাঙ যেভাবে পুকুরে অবস্থান করে, তেমনি গ্রীকরা এজিয়ান সাগর-তীরে বাস করে। "Drainage Basin of the Mediterranean Sea"। Second Assessment of Transboundary Rivers, Lakes and Groundwaters (পিডিএফ) (প্রতিবেদন)। UNECE। আগস্ট ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ege Denizinin Orijinal Adı Nedir?, তুর্কী নৌবাহিনী ওয়েবসাইট"। ২৪ মে ২০১৩ তারিখে মূল থেকে আর্কাইভ করা। সংগ্রহের তারিখ ১০ মে ২০১৪।  Tjeerd H. van Andel and Judith C. Shackleton (Winter ১৯৮২)। Late Paleolithic and Mesolithic Coastlines of Greece and the Aegean]। 9,। Journal of Field Archaeology। পৃষ্ঠা 445–454।  Tracey Cullen, Aegean Prehistory: A Review (American Journal of Archaeology. Supplement, 1); Oliver Dickinson, The Aegean Bronze Age (Cambridge World Archaeology). John F. Cherry, Despina Margomenou, and Lauren E. Talalay। The familiar phrase giving rise to the title Prehistorians Round the Pond: Reflections on Aegean Prehistory as a Discipline। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উইকিভ্রমণে Aegean Sea সম্পর্কিত ভ্রমণ নির্দেশিকা রয়েছে। উইকিমিডিয়া কমন্সে এজিয়ান সাগর সংক্রান্ত মিডিয়া রয়েছে। "Cultural Portal of the Aegean Archipelago"। Foundation of the Hellenic World। ১০ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১২।
উপজাতি

উপজাতি এমন জনগোষ্ঠীগুলোকে বুঝায় যারা আলাদা রাষ্ট্র গঠন করতে পারেনি কিন্তু নিজস্ব একটি আলাদা সংস্কৃতি গড়ে তুলেতে সমর্থ হয়েছে। মূলত রাষ্ট্রের সাথে সম্পর্কের ভিত্তিতে জাতি বা উপজাতি নির্দিষ্টকরণ হয়ে থাকে। উপজাতি বা নৃ-তাত্ত্বিক জনগোষ্ঠীসমূহ হচ্ছে: মগ, মুরং, মারমা, চাকমা, ত্রিপুরা, হাজং ইত্যাদি। বাংলাদেশে জাতীয় জনগোষ্ঠীর শীর্ষস্থানে রয়েছে মগ জাতির লোকজন। Service, Elman Rogers (১৯৬২)। Primitive social organization : an evolutionary perspective। Random House। ওসিএলসি 318447878। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [পৃষ্ঠা নম্বর প্রয়োজন]
গ্রোন এল্ড, উমিয়া

গ্রোন এল্ড (বাংলা: সবুজ আগুন; সুইডীয়: Grön eld) হল জার্নভাগস্টোর্গেট, উমিয়া, সুইডেনে অবস্থিত শিল্পী ভিকে লিন্ডস্ট্র্যান্ড কর্তৃক নির্মিত কাচের ভাস্কর্য যা উমিয়ার ঠিক উমিয়া কেন্দ্রীয় স্টেশনে অবস্থিত। নয় মিটার দৈর্ঘ্যের এই কাচের ভাস্কর্যটি ১৯৭০ সালে এর উদ্বোধনের সময় ছিল পৃথিবীর সর্বোচ্চ কাচের ভাস্কর্য। এইচএসবির প্রধান সিভেন ওয়াল্যান্ডার ভিকে লিন্ডস্ট্র্যান্ড কর্তৃক নির্মিত 'প্রিসমা ভাস্কর্যটি দেখার পরেই অপর একটি ভাস্কর্য নির্মাণের কথা বলেন। এইচএসবি গ্রোন এল্ডকে উমিয়া মিউনিসিপ্যালিটিকে দান করেন কিন্তু তারাই এর নির্মাণব্যয় বহন করেছিল। লেনার্ট জোহানসন, যিনি ১৯৭০ সালে ভাস্কর্যটিকে একত্রিত করেন, তিনি সাংবাদিকদের কাছে ২০১৩ সালের ডিসেম্বরে বলেন যে ভাস্কর্যটির একটি কাচের ফ্রেমে মাও জিডং-এর একটি লুকানো ছবি রয়েছে এবং তিনিই ছবিটিকে লুকিয়েছিলেন। গ্রোন এল্ড মোট তিনটি পাকান কাচ থাম দিয়ে গঠিত যা ধীরে ধীরে সরু অয়ে উপরে উঠে গেছে। কাচের থামগুলো তিন হাজার, নয় মিলিমিটার তীক্ষ্ণ কাচের প্লেট দিয়ে তৈরি হয়েছে যা সুইডেনের এমাবোডা গ্লাসভার্ক বানিয়েছিলেন। এই কাচের টুকরোগুলোকে কঠিন জলবায়ুর মাঝে টিকে থাকার জন্য ইপক্সি গ্লু দিয়ে আটকানো হয়েছে। নয় মিটার উচ্চতাবিশিষ্ট এই ভাস্কর্যর ওজন ৪৫ টন এবং এটি ভারী কনক্রিটনির্মিত বেদীর ওপর অবস্থিত যা গভীর পাইলিং দ্বারা তৈরি হয়েছে। "Skulptören Vicke Lindstrand"। ২৫ মে ২০১২ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১১।  "Mao Zedong gömd i svenskt konstverk"। Dagens Nyheter। ৫ ডিসেম্বর ২০১৩। সংগ্রহের তারিখ ৩০ এপ্রিল ২০১৪।  Sindra Grahn (৫ ডিসেম্বর ২০১৩)। "Mao gömd i känd Umeå-skulptur"। SVT। সংগ্রহের তারিখ ৩০ এপ্রিল ২০১৪।
কান্দাহার (দ্ব্যর্থতা নিরসন)

কান্দাহার বলতে হয়তোবা বোঝায়: কান্দা (গ্রাম) - মিঠাপুর ইউনিয়ন এর একটি গ্রাম কান্দাহার - আফগানিস্তানের দ্বিতীয় বৃহত্তম শহর কান্দাহার প্রদেশ - আফগানিস্তানের দক্ষিণাঞ্চলের প্রদেশ কান্দাহার বিভাগ - আফগানিস্তানের বিভাগ কান্দাহার, দালাহু - ইরানের একটি গ্রাম এইচএমএস কান্দাহার (এফ-২৮) - ব্রিটিশ রাজকীয় নৌ বাহিনীর জাহাজ এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সাংস-র্গ্যাস-য়ে-শেস

সাংস-র্গ্যাস-য়ে-শেস (ওয়াইলি: sangs rgyas ye shes) (১৫২৫-১৫৯১) তিব্বতের রি-বো-দ্গে-'ফেল (ওয়াইলি: ri bo dge 'phel) বৌদ্ধবিহারের প্রধান ছিলেন। সাংস-র্গ্যাস-য়ে-শেস ১৫২৫ খ্রিষ্টাব্দে মধ্য তিব্বতের দ্রুগ-ব্র্গ্যা (ওয়াইলি: drug brgya) নামক শহরে জন্মগ্রহণ করেন। তার পিতা-মাতার চার পুত্রের মধ্যে তিনি ছিলেন সর্বকনিষ্ঠ। তিনি য়োন-তান-ব্জাং-পো (ওয়াইলি: yon tan bzang po) নামক বাস-সো-ল্হুন-গ্রুব-ব্দে-ছেন (ওয়াইলি: drug brgya) বৌদ্ধবিহারের এক ভিক্ষুর নিকট শিক্ষার্থীর শপথ এবং অক্ষোভ্য, বজ্রভৈরব, গুহ্যসমাজতন্ত্র প্রভৃতি বিষয় সম্বন্ধে শিক্ষালাভ করেন। পনেরো বছর বয়সে তিনি ব্ক্রা-শিস-ল্হুন-পো বৌদ্ধবিহারে ব্র্ত্সোন-'গ্রুস-র্গ্যাল-ম্ত্শান (ওয়াইলি: brtson 'grus rgyal mtshan) নামক থোস-ব্সাম-গ্লিং (ওয়াইলি: thos bsam gling) নামক মহাবিদ্যালয়ের প্রধানের নিকট অধ্যয়ন করেন। পরের বছর তিনি লেগ্স-গ্রুব (ওয়াইলি: legs grub) মহাবিদ্যালয়ে জাম-দ্ব্যাং-দ্গে-'দুন-ব্লো-ব্জাং (ওয়াইলি: jam dbyang dge 'dun blo bzang) নামক ধর্মকীর্তির প্রমাণবার্ত্তিকা বিষয়ক পন্ডিতের নিকট মধ্যমক সম্বন্ধে অধ্যয়ন করেন। পঁচিশ বছর বয়সে তিনি দ্গে-ব্শেস ওয়াইলি: tdge bshes) উপাধি লাভ করেন। এরপর তিনি গাংস-চান-ছোস-'ফেল (ওয়াইলি: gangs can chos 'phel) বৌদ্ধবিহারে দোন-য়োদ-র্গ্যাল-ম্ত্শান (ওয়াইলি: don yod rgyal mtshan) নামক মহাপন্ডিতের নিকট এবং লাসা শহরের র্গ্যুদ-স্মাদ (ওয়াইলি: rgyud smad) মহাবিদ্যালয়ে চক্রসম্বর, বজ্রভৈরব ও গুহ্যসমাজতন্ত্র সম্বন্ধে অধ্যয়ন করেন। এই সময় তিনি ফ্যোগ্স-লাস-র্নাম-পার-র্গ্যাল-বা (ওয়াইলি: phyogs las rnam par rgyal ba) নামক রি-বো-দ্গে-'ফেল (ওয়াইলি: ri bo dge 'phel) বৌদ্ধবিহারের প্রধানের নিকট ভিক্ষুর শপথ ও দ্বেন-সা-পা-ব্লো-ব্জাং-দোন-গ্রুব নামক পন্ডিতের নিকট শিক্ষাগ্রহণ করেন। পরবর্তীকালে তিনি রি-বো-দ্গে-'ফেল (ওয়াইলি: ri bo dge 'phel) বৌদ্ধবিহারের প্রধান হিসেবে নির্বাচিত হন। তার অন্যতম উল্লেখযোগ্য শিষ্য ছিলেন চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান।। Adams, Miranda (সেপ্টেম্বর ২০০৮)। "Sanggye Yeshe"। The Treasury of Lives: Biographies of Himalayan Religious Masters। সংগ্রহের তারিখ ২০১৩-০৮-১৯।  Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications, pp. 73–82. Willis, Janice D. 1985. “Preliminary Remarks on the Nature of rNam-thar: Early dGe-lugs-pa Siddha Biographies.” In Soundings in Tibetan Civilizations. Barbara Aziz and Matthew Kapstein, eds. Delhi: Manohar.